Lav et referat af nedenstående tekst:

Tekst:
Forældrene og borgere i Ravnkilde kan ånde lettet op. For byens skole er nemlig reddet, selvom den ellers fik dødsstødet sidste år med Rebild Byråds budgetaftale. Her stemte et lille flertal for at lukke skolen - 13 mod 12. Men i dag er stemningen vendt. - Der var jubel over hele linjen og nogle gav sig til at græde, fortæller Erik Mortensen, der udtaler sig på vegne af styregruppen for bevarelse af Ravnkilde Skole. Føles som en sejr Efter måneders kamp har den lokale styregruppe nemlig taget et vigtigt skridt - deres bud på byens skolebygninger er blevet accepteret. Det fremgår af Rebild Kommunes Økonomiudvalgs referat fra mødet den 22. marts. - Det føles jo lidt som en sejr, fortæller Erik Mortensen og tilføjer. - Vi gik ind til det med sommerfugle i maven i forhold til, om vi havde fået indsendt de rigtige ting og var kommet med det rigtige bud. Styregruppen havde indgivet et bud på 50.000 kroner den 8. marts. Det er det bud, som kommunen har valgt at acceptere. Styregruppen ønsker en overtagelse fra den 1. august 2023. Og netop overdragelsen af skolen skal nu aftales nærmere mellem styregruppen og kommunen. - Nu skal vi jo for alvor til at trække i arbejdstøjet, for de strategier, som vi har lagt, skal udføres nu, og vi skal blandt andet i gang med ansættelsessamtaler, forklarer Erik Mortensen. Udfordringer er der også Dog er det ikke kun lutter lagkage for styregruppen. - Udfordringen nu er jo, at vi er forbi den deadline på at søge statstilskud, forklarer Erik Mortensen, og henviser til at byrådet besluttede at lukke skolen, da fristen for at søge om at oprette en friskole var overskredet for skoleåret 2023/24. TV2 Nord har tidligere dækket sagen intenst, hvor det trods flere protester ikke lykkedes borgerne at bremse lukningen af deres skole . - Vi vil kæmpe til det sidste, for det vi har, er vi så glade for, lød det dengang fra Nanna Sund Christoffersen, der er mor til tre børn på Ravnkilde Skole. Sammenholdet er stærkere Selvom kampen for at bevare skolen har været hård og lang, har det været til gavn for byen ifølge Erik Mortensen. - Det har virkelig været fantastisk at mærke det sammenhold, der har været i byen, fortæller han. Erik Mortensen er selv morfar til et par børn på skolen.

Referat:
En skole for 50.000 kroner? Det er tilfældet efter et langstrakt forløb.